**1. versenyfeladat 2014/15.**

**Energiatakarékossági tudáspróba**



**A jellel megjelölt feladatokat, kérdéseket kifejezetten gyerekeknek szántuk.**

1. **Az alábbi képeken két 1600 lumen fényerejű villanyégőt láthattok. Melyik fogyaszt kevesebbet (és tart kétszer annyi ideig)? Karikázzátok be, és írjátok mellé a villanyégő elnevezését!**



..................................

..................................



1. **Hány órát világítanak életútjuk során a különböző villanyégő típusok? Írjátok az égő elé a hozzá tartozó élettartam betűjelét!**

 halogén izzó A. 750-2.000 óra

 kompakt fénycső B. 35.000-50.000 óra

 hagyományos izzó C. 7.500-20.000 óra

 LED égő D. 3.000-4.000 óra

1. **Melyik alábbi ötlettel NEM tudunk energiát spórolni a fürdőszobában?**
2. Minél alacsonyabb hőfokon mossuk a ruhákat.
3. Víztakarékos zuhanyrózsát szerelünk fel.
4. Az átfolyós vízmelegítőt tartályosra cseréljük.
5. Rövidebb ideig zuhanyozunk.
6. Csak akkor indítjuk el a mosást, ha tele van a mosógép.
7. Ugyanannyi ideig, de alacsonyabb hőfokú vízzel zuhanyozunk.



1. **Egy átlagos fogyasztású mosógép esetében hány rövid programú mosásra elég 1kWh elektromos energia?**
2. 3
3. 5
4. 7
5.  **Az alább felsorolt elektromos fürdőszobai eszközök közül, adott időegység alatt, melyik fogyasztja a legtöbbet?**
6. hajsütővas
7. elektromos borotva
8. hajszárító
9. elektromos fogkefe
10. **Egy normál fürdőkádban átlag 75 liter meleg víz megy el egy fürdésre. Egy 5 perces, víztakarékos tusolófejjel történő zuhanyzás mennyi meleg vizet takarít meg ehhez képest?**
11. 30%-át
12. több, mint a felét
13. 20%-át
14. **Átlagos készülékeket figyelembe véve, hány telefontöltésre lenne elegendő egy órányi videojátékozással fogyasztott energia?**
15. kevesebb, mint 20
16. 20 és 40 között
17. több, mint 40
18. **Mikor használjuk helytelenül a hűtőszekrényünket?**
	1. Ha annyira kihasználjuk a hűtő teljes kapacitását, és úgy tele rakjuk, hogy a levegő se tudjon keringeni benne.
	2. Ha a kombinált készülék hűtőjében 5 0C-ra, míg a fagyasztóban -18 0C-ra állítjuk a hőfok szabályozót.
	3. Ha megvárjuk, amíg a meleg étel kihűl, s azután tesszük be a mélyhűtőbe.
19. Egy szivárgó csap javíttatásával évente kb. 20 kg CO2 kibocsátása kerülhető el. **Évente mennyi vizet pazarolhatunk el, ha nem tartjuk karban a csöpögő csapunkat?**
	1. közel 3,2 litert
	2. akár 5,5 litert
	3. több mint 6 litert
20. **Egy átlagosan felszerelt magyar háztartás éves stand-by (készenléti) fogyasztása elérheti a 440 kWh-t. Ez évente hány forinttal növeli a háztartás villanyszámláját?**
	1. alig néhány ezer forinttal
	2. 20-30 ezer forinttal
	3. majdnem 100.000 forinttal
21. **Nézd meg a két képet! Melyik elrendezés szerint van a megfelelőbb helyen a hűtőszekrény?**
	1. Mindkét képen alkalmas helyen van
	2. Az első képen
	3. A második képen

 **1. 2.**

 

1. **Az alábbiak közül melyikkel NEM csökkenthetjük otthonunk készenléti fogyasztását?**
	1. A számítógépet és a hozzá tartozó elektronikai gépeket (pl. nyomtató, szkenner) kapcsolható elosztón vagy intelligens elosztón keresztül csatlakoztatjuk a hálózathoz, így egyszerre tudjuk kiiktatni őket.
	2. Rendszeresen leporoljuk, tisztán tartjuk elektromos dekorációs elemeinket (pl. digitális képkeret, szökőkút).
	3. Ha van set-top boxunk, áramtalanítjuk, mikor nem vagyunk otthon.
2. **Milyen színűre fessük, illetve milyen színű függönnyel, szőnyeggel, stb. rendezzük be a gyerekszobát annak érdekében, hogy melegebbnek érezzük a szoba hőmérsékletét?**
	1. **zöld**
	2. **narancssárga**
	3. **kék**
3. **Mennyivel csökkenthető a fűtési költség, ha éjszakára és távollétünkben 1-2 fokkal lejjebb vesszük a termosztátot?**
	1. 7-15%
	2. 30-40%
	3. 55%
4. **Ügyesen takarékoskodott a család az áramfogyasztással, kevesebb lett a villanyszámla. A megtakarított pénzt szeretnétek közös, alacsony energiafelhasználású családi programra fordítani. Az alábbiak közül melyik szabadidős tevékenységet választanátok, ha valóban környezet kímélően szeretnétek tölteni a napot?**
	1. Tömegközlekedéssel ellátogatunk a legközelebbi erdőbe, ahol egy nagyot kirándulunk.
	2. Felülünk a kerékpárra, és eltekerünk a közeli plázába, ahol a játékboltban új számítógépes játékot veszünk.
	3. Elmegy moziba együtt az egész család.

**Ha bármilyen megjegyzésetek van a kérdésekkel kapcsolatban, például, hogy valamelyik feladatnál miért egy bizonyos választ jelöltetek meg, itt megoszthatjátok velünk:**

**Beadási határidő az energia-felmérésekkel együtt: 2015. február 16.**